AIŠKINAMASIS RAŠTAS

Dėl nuomos sutarties nutraukimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija 2018 m. spalio 15 d. gavo iš Dominykos Kilnaitės prašymą nutraukti Savivaldybės ilgalaikio materialiojo turto nuomos sutartį Nr. T5-46. Pagal šią sutartį išnuomotos 28,91 kv. m patalpos sandėliavimo veiklai vykdyti negyvenamoje patalpoje -ambulatorijos pastate, esančiame Molėtų r. sav., Giedraičių sen., Giedraičių mstl., Vilniaus g. 32-1. Prašyme Dominyka Kilnaitė nurodo, kad minėtos patalpos veiklai nereikalingos. Mėnesinė nuomos kaina – 15,90 Eur. Už nuomojamas patalpas nuomininkas įsiskolinimų neturi.

Parengto sprendimo projekto tikslas – nutraukti nuo 2018 m. lapkričio 1 d. negyvenamųjų patalpų nuomos sutartį Nr. T5-46 su Dominyka Kilnaite.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo tvarkos aprašo patvirtinimo” (Molėtų rajono savivaldybės tarybos 2017 m. vasario 23 d. sprendimo Nr. B1-18 redakcija), 8 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – atlaisvinamos patalpos, kurioms bus skelbiamas viešas nuomos konkursas.

Neigiamos pasekmės – patiriamos darbo laiko sąnaudos ir išlaidos naujo viešo nuomos konkurso skelbimui.

**4. Priemonės sprendimui įgyvendinti**

Bus parengtas ir pasirašytas susitarimas dėl nuomos sutarties nutraukimo bei turto perdavimo ir priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos bus reikalingos nuomos konkursui paskelbti.

**6. Vykdytojai, įvykdymo terminai**

Molėtų rajono savivaldybės administracija.